CELEX: 52010XG1203(04)
Language: el
Date: 2010-11-18
Title: Συμπεράσματα του Συμβουλίου, της 18ης Νοεμβρίου 2010 , για τον ρόλο του αθλητισμού ως παράγοντα και μοχλού της ενεργού κοινωνικής ένταξης

3.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/5
            
         Συμπεράσματα του Συμβουλίου της 18ης Νοεμβρίου 2010 για τον ρόλο του αθλητισμού ως παράγοντα και μοχλού της ενεργού κοινωνικής ένταξης
   2010/C 326/04
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   1.   ΥΠΕΝΘΥΜΙΖΟΝΤΑΣ:
   Το πολιτικό υπόβαθρο του εν λόγω ζητήματος, όπως εκτίθεται στο Παράρτημα, ιδίως:
   
               —
            
            
               τη δήλωση που προσαρτάται στα συμπεράσματα του Ευρωπαϊκού Συμβουλίου (7-9 Δεκεμβρίου 2000), σύμφωνα με την οποία ο αθλητισμός είναι μια δραστηριότητα του ανθρώπου που στηρίζεται σε ουσιαστικές κοινωνικές, εκπαιδευτικές και πολιτισμικές αξίες και αποτελεί παράγοντα ένταξης, συμμετοχής στην κοινωνική ζωή, ανοχής, αποδοχής των διαφορών και τήρησης των κανόνων (1),
            
         
               —
            
            
               την απόφαση αριθ. 291/2003/ΕΚ του Ευρωπαϊκού Κοινοβουλίου και του Συμβουλίου, της 6ης Φεβρουαρίου 2003, για την ανακήρυξη του 2004 ως ευρωπαϊκού έτους εκπαίδευσης μέσω του αθλητισμού (2),
            
         
               —
            
            
               την απόφαση αριθ. 1098/2008/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, σχετικά με το ευρωπαϊκό έτος για την καταπολέμηση της φτώχειας και του κοινωνικού αποκλεισμού (2010) (3).
            
         2.   ΣΗΜΕΙΩΝΟΝΤΑΣ ΜΕ ΙΚΑΝΟΠΟΙΗΣΗ:
   
               —
            
            
               το γεγονός ότι, μετά την έναρξης ισχύος της συνθήκης της Λισαβόνας (4) , την 1η Δεκεμβρίου 2009, ο αθλητισμός έχει καταστεί αρμοδιότητα της Ευρωπαϊκής Ένωσης και, ως εκ τούτου, η ευρωπαϊκή διάσταση του αθλητισμού πρόκειται να αναπτυχθεί περαιτέρω, λαμβάνοντας ιδιαιτέρως υπόψη την κοινωνική και εκπαιδευτική λειτουργία του,
            
         
               —
            
            
               την πρόθεση της Ευρωπαϊκής Επιτροπής να εγκρίνει την ανακοίνωση για τη συνθήκη της Λισαβόνας και τον αθλητισμό έως το τέλος του 2010.
            
         3.   ΑΝΑΓΝΩΡΙΖΕΙ ΟΤΙ:
   
               1.
            
            
               οι κοινές προτεραιότητες όπως η αύξηση της απασχόλησης, η κοινωνική ένταξη, η ισότητα των φύλων, η ίση πρόσβαση σε εγκαταστάσεις και υπηρεσίες, η αλληλεγγύη μεταξύ των γενεών και ο διαπολιτισμικός διάλογος απαιτούν μεγαλύτερη υποστήριξη σε ολόκληρη την Ευρωπαϊκή Ένωση, συμπεριλαμβανομένου του τομέα του αθλητισμού·
            
         
               2.
            
            
               ο αθλητισμός κατέχει σημαντική θέση στη ζωή πολλών πολιτών της ΕΕ και διαδραματίζει σημαντικό κοινωνικό ρόλο, υπάρχουν δε τεράστιες δυνατότητες κοινωνικής ένταξης στον αθλητισμό και μέσω αυτού· δηλαδή, η ενασχόληση με τον αθλητισμό ή η άσκηση σωματικής δραστηριότητας συμβάλλει στην ένταξη στην κοινωνία· ως εκ τούτου, η ένταξη στον αθλητισμό συνεπάγεται συνδυασμό μεταξύ του «αθλητισμού για όλους», της ίσης πρόσβασης στον αθλητισμό, των ίσων ευκαιριών στον αθλητισμό και σε διάφορες δυνατότητες στον αθλητισμό και αθλητικές εγκαταστάσεις με γνώμονα τη ζήτηση· κατά συνέπεια, η κοινωνική ένταξη μέσω του αθλητισμού συνεπάγεται συμμετοχή στην κοινωνία χωρίς αποκλεισμούς, ανάπτυξη κοινοτήτων και ενίσχυση της κοινωνικής συνοχής·
            
         
               3.
            
            
               οι αθλητικοί κύκλοι μπορούν να συμβάλουν σημαντικά σε θέματα που ενδιαφέρουν το κοινό όπως η κοινωνική ένταξη. Εν προκειμένω, οι επαγγελματίες και ερασιτέχνες αθλητές καθώς και τα αθλητικά σωματεία αποτελούν παραδείγματα για την κοινωνία, ειδικά για τους νεότερους· άλλες αθλητικές οργανώσεις και οργανώσεις της κοινωνίας των πολιτών που ασχολούνται με τον αθλητισμό συμβάλλουν επίσης στην κοινωνική ένταξη στον αθλητισμό και μέσω αυτού·
            
         
               4.
            
            
               η πρόσβαση και η συμμετοχή σε διάφορες πτυχές του αθλητισμού είναι σημαντικά στοιχεία για την προσωπική ανάπτυξη και την αίσθηση ταυτότητας και ιδιότητας μέλους, τη φυσική κατάσταση και πνευματική υγεία, τη χειραφέτηση, τις κοινωνικές ικανότητες και δικτύωση, τη διαπολιτισμική επικοινωνία και την απασχολησιμότητα των ατόμων·
            
         
               5.
            
            
               η «Ευρωπαϊκή διάσκεψη για τη συμμετοχή στον αθλητισμό σε τοπικό επίπεδο: κοινωνική ένταξη και καταπολέμηση της φτώχειας», 13-14 Οκτωβρίου, Leuven, Βέλγιο, κατέδειξε ότι ο αθλητισμός διαδραματίζει σημαντικό ρόλο στην κοινωνική ένταξη μειονεκτικών ομάδων, ιδίως σε τοπικό επίπεδο.
            
         4.   ΚΑΘΟΡΙΖΕΙ, ΜΕ ΤΗ ΔΕΟΥΣΑ ΤΗΡΗΣΗ ΤΗΣ ΑΡΧΗΣ ΤΗΣ ΕΠΙΚΟΥΡΙΚΟΤΗΤΑΣ, ΤΙΣ ΑΚΟΛΟΥΘΕΣ ΚΟΙΝΕΣ ΠΡΟΤΕΡΑΙΟΤΗΤΕΣ ΜΕ ΣΚΟΠΟ ΤΗΝ ΠΡΟΩΘΗΣΗ ΤΗΣ ΚΟΙΝΩΝΙΚΗΣ ΕΝΤΑΞΗΣ ΣΤΟΝ ΑΘΛΗΤΙΣΜΟ ΚΑΙ ΜΕΣΩ ΑΥΤΟΥ:
   
               4.1.
            
            
               Υποστήριξη της αρχής «Αθλητισμός για όλους» βάσει ίσων ευκαιριών με:
               
                           1.
                        
                        
                           ενίσχυση της συνολικής συμμετοχής στον αθλητισμό και ενθάρρυνση της σωματικής δραστηριότητας σε όσο το δυνατόν περισσότερους πολίτες, συμπεριλαμβανομένων των νέων·
                        
                     
                           2.
                        
                        
                           ιδιαίτερη προσοχή στην κοινωνική ένταξη στον αθλητισμό ατόμων τα οποία δεν ασκούν σωματική δραστηριότητα επί του παρόντος, κυρίως μεταξύ κοινωνικώς μειονεκτικών ομάδων·
                        
                     
                           3.
                        
                        
                           συνεκτίμηση ότι η πρόσβαση στον «Αθλητισμό για όλους» είναι σημαντική, περιλαμβάνοντας την πρόσβαση σε αθλητικές εγκαταστάσεις και τη διαθεσιμότητα υποδομών και χώρων σε όσο το δυνατόν περισσότερους ανθρώπους, ιδιαίτερα σε άτομα με αναπηρία, και δίνοντας στα άτομα με αναπηρία ίσες δυνατότητες συμμετοχής σε αθλητικές και ψυχαγωγικές δραστηριότητες με τους υπόλοιπους·
                        
                     
                           4.
                        
                        
                           ενθάρρυνση της ισότητας των φύλων στον αθλητισμό, ιδίως όσον αφορά την πρόσβαση στον αθλητισμό και την εκπροσώπηση σε φορείς λήψης αποφάσεων, και συνεκτίμηση ενεργών μέτρων κατά παραδοσιακών στερεότυπων των δύο φύλων.
                        
                     
         
               4.2.
            
            
               Καλύτερη αξιοποίηση των δυνατοτήτων που παρέχει ο αθλητισμός ως συμβολή στην οικοδόμηση κοινοτήτων, την κοινωνική συνοχή και την ανάπτυξη χωρίς αποκλεισμούς με:
               
                           1.
                        
                        
                           επικέντρωση στην αξιοποίηση του αθλητισμού για προώθηση της ένταξης στην κοινωνία μειονεκτικών ομάδων ώστε να αναπτυχθούν συνεκτικότερες κοινωνίες·
                        
                     
                           2.
                        
                        
                           αναγνώριση και ενίσχυση της απόκτησης δεξιοτήτων και ικανοτήτων, όπως πειθαρχίας, ομαδικής εργασίας και επιμονής μέσω διαφόρων εκπαιδευτικών δραστηριοτήτων στον αθλητισμό, συμπεριλαμβανομένων εθελοντικών δραστηριοτήτων, ως μέσο ενίσχυσης της απασχολησιμότητας·
                        
                     
                           3.
                        
                        
                           αναγνώριση των δυνατοτήτων συμβολής του αθλητισμού, σε επίπεδο οικονομίας, απασχόλησης και μάθησης, στην ευφυή, βιώσιμη και χωρίς αποκλεισμούς ανάπτυξη που απαιτείται για την εξασφάλιση αειφόρου μέλλοντος.
                        
                     
         
               4.3.
            
            
               Υποστήριξη της διακρατικής ανταλλαγής στρατηγικών και μεθόδων για την καλύτερη αξιοποίηση των δυνατοτήτων του αθλητισμού για την κοινωνική ένταξη σε εθνικό και ευρωπαϊκό επίπεδο:
               
                           1.
                        
                        
                           ενθαρρύνοντας τη δικτύωση μεταξύ των κρατών μελών και των τοπικών και περιφερειακών αρχών και εξασφαλίζοντας τη συμμετοχή τους, ιδίως όσον αφορά την αμοιβαία ανταλλαγή γνώσεων και βέλτιστων πρακτικών·
                        
                     
                           2.
                        
                        
                           υποστηρίζοντας την έρευνα και την ανάλυση της σχέσης μεταξύ αθλητισμού και κοινωνικής ένταξης για τη δημιουργία αναλυτικού πλαισίου βασισμένου σε στοιχεία με γνώμονα την πρακτική, με ιδιαίτερη προσοχή στην κοινωνική ένταξη μειονεκτικών ομάδων μέσω του αθλητισμού·
                        
                     
                           3.
                        
                        
                           παρακολουθώντας και αξιολογώντας τις εν εξελίξει πολιτικές, ούτως ώστε να υποστηριχθεί η λήψη αποφάσεων και να βελτιωθούν οι μελλοντικές δράσεις, συνεκτιμώντας τις απόψεις των μελλοντικών φορέων.
                        
                     
         5.   ΣΥΝΕΠΩΣ, ΟΣΟΝ ΑΦΟΡΑ ΤΑ ΑΝΩΤΕΡΩ ΘΕΜΑΤΑ, ΚΑΛΕΙ ΤΑ ΚΡΑΤΗ ΜΕΛΗ ΚΑΙ ΤΗΝ ΕΠΙΤΡΟΠΗ, ΕΝΤΟΣ ΤΩΝ ΑΝΤΙΣΤΟΙΧΩΝ ΤΟΜΕΩΝ ΑΡΜΟΔΙΟΤΗΤΑΣ ΤΟΥΣ ΜΕ ΤΗ ΔΕΟΥΣΑ ΤΗΡΗΣΗ ΤΗΣ ΑΡΧΗΣ ΤΗΣ ΕΠΙΚΟΥΡΙΚΟΤΗΤΑΣ ΚΑΙ ΛΑΜΒΑΝΟΝΓΑΣ ΥΠΟΨΗ ΤΗΝ ΙΔΙΑΙΤΕΡΗ ΦΥΣΗ ΤΟΥ ΑΘΛΗΤΙΣΜΟΥ:
   
               1.
            
            
               να προαγάγουν τη συνεργασία στον τομέα του αθλητισμού με βάση την αρχή «Αθλητισμός για όλους» και την αρχή περί ίσης πρόσβασης και ίσων ευκαιριών, ιδίως για τα άτομα που δεν ασκούν σωματική δραστηριότητα, σύμφωνα με την προτεραιότητα της κοινωνικής ένταξης στον αθλητισμό και μέσω αυτού·
            
         
               2.
            
            
               να ενθαρρύνουν δράσεις προβλέποντας ισχυρό δεσμό μεταξύ αθλητισμού και τομέων που ασχολούνται συνήθως με την κοινωνική ένταξη, και να μεριμνήσουν ώστε να αυξηθεί το ενδιαφέρον των ατόμων που δεν ασκούν σωματική δραστηριότητα·
            
         
               3.
            
            
               να ενθαρρύνουν και να προαγάγουν την ενασχόληση με τον αθλητισμό ατόμων σε μειονεκτική θέση, εξασφαλίζοντας ταυτόχρονα την ένταξή τους στην κοινωνία μέσω του αθλητισμού, εισάγοντάς τους σε νέα κοινωνικά δίκτυα και εφοδιάζοντάς τους με νέες δεξιότητες·
            
         
               4.
            
            
               να προωθήσουν τον διαπολιτισμικό διάλογο, εντάσσοντας στην κοινωνία μέσω του αθλητισμού άτομα με διαφορετικές πολιτισμικές καταβολές·
            
         
               5.
            
            
               να προωθήσουν τις δράσεις που αφορούν την κοινωνική ένταξη στον αθλητισμό και μέσω αυτού, ατόμων με αναπηρία, μεταξύ άλλων με βελτίωση των υποδομών και της πρόσβασης σε αθλητικές εγκαταστάσεις και χώρους, καθώς και την έρευνα που αφορά εξειδικευμένο αθλητικό εξοπλισμό, και να δώσουν προτεραιότητα στην ενασχόληση με τον αθλητισμό·
            
         
               6.
            
            
               να προωθήσουν δράσεις συμπερίληψης της διάστασης του φύλου σε δραστηριότητες που σχετίζονται με τον αθλητισμό, ιδίως την ίση πρόσβαση σε θέσεις λήψης αποφάσεων, και να αντιμετωπίσουν τον αθλητισμό σε σχέση με τους ρόλους των δύο φύλων, ως έχει στη στρατηγική για την ισότητα μεταξύ γυναικών και ανδρών 2010-2015 (5)·
            
         
               7.
            
            
               να δημιουργήσουν διαύλους επικοινωνίας και συνεργασίας με άλλους συναφείς τομείς και υπηρεσίες πολιτικής, τόσο εντός όσο και μεταξύ των διαφόρων οργάνων της ΕΕ και εντός των κρατών μελών, δίνοντας ιδιαίτερη προσοχή στη θετική συμβολή του αθλητισμού στην κοινωνική ένταξη και να συμπεριλάβουν τον αθλητισμό σε συναφή σχέδια δράσης, π.χ. για την κοινωνική ένταξη και την καταπολέμηση της φτώχειας·
            
         
               8.
            
            
               να ενθαρρύνουν την αναγνώριση της άτυπης μάθησης μέσω του αθλητισμού ως συμπληρώματος της τυπικής εκπαίδευσης μέσω της απόκτησης χρήσιμων δεξιοτήτων και ικανοτήτων, απαραίτητων για την απασχολησιμότητα, σε σχέση με την αειφόρο και χωρίς αποκλεισμούς ανάπτυξη·
            
         
               9.
            
            
               να αυξήσουν την ευαισθητοποίηση και να τονίσουν τη σημασία των εθελοντικών δραστηριοτήτων στον αθλητισμό τόσο ως μέσου κοινωνικής ένταξης όσο και ως μέσου για την απόκτηση δεξιοτήτων στο πλαίσιο της συμβολής στην απασχολησιμότητα και τη συνοχή, ιδίως εν όψει του ευρωπαϊκού έτος εθελοντικών δραστηριοτήτων που προωθούν την ενεργό συμμετοχή του πολίτη (2011)·
            
         
               10.
            
            
               να προαγάγουν και να υποστηρίξουν τα μέσα αμοιβαίας μάθησης, τη διατομεακή έρευνα με στόχο τη διαμόρφωση πλαισίου ανάλυσης τεκμηριωμένων στοιχείων και την ανταλλαγή γνώσεων και βέλτιστων πρακτικών, π.χ. μέσω σεμιναρίων υψηλού επιπέδου ή συναντήσεων ομάδων εμπειρογνωμόνων για θέματα αθλητισμού και κοινωνικής ένταξης, και να εξασφαλίσουν ότι τα αποτελέσματα των δράσεων αυτών διαδίδονται και μετουσιώνονται σε πράξη κατά τρόπο αποτελεσματικό·
            
         
               11.
            
            
               να μεγιστοποιήσουν τη συμβολή του αθλητισμού στην επίτευξη των στόχων της στρατηγικής «Ευρώπη 2020» για έξυπνη, διατηρήσιμη και χωρίς αποκλεισμούς ανάπτυξη, ιδίως μέσω των εμβληματικών πρωτοβουλιών της στις οποίες περιλαμβάνεται η «Ευρωπαϊκή πλατφόρμα για την καταπολέμηση της φτώχειας»·
            
         
               12.
            
            
               να ενθαρρύνουν, σε συνεργασία με όλους τους ενδιαφερόμενους φορείς, την κοινωνική ένταξη συνδέοντας τον αθλητισμό με προγράμματα κοινωνικής ένταξης δίνοντας έμφαση σε τοπικές οργανώσεις που διατηρούν στενή επαφή με τους πολίτες·
            
         
               13.
            
            
               να ενθαρρύνουν, σε συνεργασία με όλους τους σχετικούς φορείς, την αποτελεσματική αξιοποίηση των κονδυλίων που διαθέτει η ΕΕ, μεταξύ άλλων σε σχέση με τα ενδεχόμενα μελλοντικά αθλητικά προγράμματα, για να υποστηρίξουν τη διαδικασία της κοινωνικής ένταξης στον αθλητισμό και μέσω αυτού.
            
         6.   ΚΑΛΕΙ ΤΗΝ ΕΠΙΤΡΟΠΗ:
   
               1.
            
            
               να ενσωματώσει την κοινωνική ένταξη στον αθλητισμό και μέσω αυτού ως προτεραιότητα για συνεργασία στον τομέα του αθλητισμού, ιδίως στην προσεχή ανακοίνωση της Ευρωπαϊκής Επιτροπής για τη συνθήκη της Λισαβόνας και τον αθλητισμό·
            
         
               2.
            
            
               να μεριμνήσει ώστε η κοινωνική ένταξη στον αθλητισμό και μέσω αυτού να λαμβάνεται υπόψη σε ενδεχόμενες μελλοντικές προτάσεις για προγράμματα της ΕΕ για τον αθλητισμό, ως μια από τις προτεραιότητες, και να εξετάσει τις δυνατότητες χρησιμοποίησης υφιστάμενων ταμείων όπως το Ευρωπαϊκό Κοινωνικό Ταμείο, το Ευρωπαϊκό Ταμείο Περιφερειακής Ανάπτυξης και προγραμμάτων όπως το πρόγραμμα «Νεολαία σε δράση» και το πρόγραμμα «Διά βίου μάθηση» για την υποστήριξη δραστηριοτήτων στον τομέα του αθλητισμού·
            
         
               3.
            
            
               να αξιολογήσει την αποτελεσματικότητα των δραστηριοτήτων σε επίπεδο ΕΕ που υποστηρίχθηκαν από προπαρασκευαστικές ενέργειες στον τομέα της κοινωνικής ένταξης.
            
         
      (1)  SN 400/00.
   
      (2)  EE L 43 της 18.2.2003, σ. 1.
   
      (3)  ΕΕ L 298 της 7.11.2008, σ. 20.
   
      (4)  Άρθρα 6 και 165 της ΣΛΕΕ.
   
      (5)  COM(2010) 491 τελικό.
   
      ΠΑΡΑΡΤΗΜΑ
      
         Πολιτικό υπόβαθρο
      
      
                  1)
               
               
                  Συμπεράσματα του Ευρωπαϊκού Συμβουλίου της Νίκαιας, 7-9 Δεκεμβρίου 2000, Παράρτημα IV, Δήλωση σχετικά με τα ειδικά χαρακτηριστικά του αθλητισμού και την κοινωνική του αποστολή στην Ευρώπη (1).
               
            
                  2)
               
               
                  Συμπεράσματα του Εαρινού Ευρωπαϊκού Συμβουλίου του 2008, 13-14 Μαρτίου 2008 (2).
               
            
                  3)
               
               
                  Απόφαση αριθ. 1098/2008/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, σχετικά με το ευρωπαϊκό έτος για την καταπολέμηση της φτώχειας και του κοινωνικού αποκλεισμού (2010) (3).
               
            
                  4)
               
               
                  Δήλωση του Ευρωπαϊκού Συμβουλίου για τον αθλητισμό, 11-12 Δεκεμβρίου 2008, στα συμπεράσματα του Ευρωπαϊκού Συμβουλίου — Παράρτημα 5 (4).
               
            
                  5)
               
               
                  Απόφαση 2010/37/ΕΚ του Συμβουλίου, της 27ης Νοεμβρίου 2009, για το ευρωπαϊκό έτος εθελοντικών δραστηριοτήτων που προωθούν την ενεργό συμμετοχή του πολίτη (2011) (5).
               
            
                  6)
               
               
                  Συμπεράσματα του Ευρωπαϊκού Συμβουλίου της 17ης Ιουνίου 2010 (6).
               
            
                  7)
               
               
                  Λευκή Βίβλος της Επιτροπής για τον αθλητισμό της 11ης Ιουλίου 2007 (7).
               
            
                  8)
               
               
                  Ανακοίνωση της Ευρωπαϊκής Επιτροπής για τη συνθήκη της Λισαβόνας και τον αθλητισμό (θα δημοσιευθεί τον Νοέμβριο του 2010).
               
            
         (1)  SN 400/00 ADD1 REV1 + ADD1 REV2 (de, it, en, el, pt).
      
         (2)  Έγγρ. 7652/08, σ. 9 (Συμπεράσματα της προεδρίας).
      
         (3)  ΕΕ L 298 της 7.11.2008, σ. 20.
      
         (4)  17271/08 Παράρτημα 5, σ. 21.
      
         (5)  ΕΕ L 17 της 22.1.2010, σ. 43.
      
         (6)  Έγγρ. EUCO 13/10.
      
         (7)  COM(2007) 391 τελικό, σ. 4.